DISPUTATIO  MEDICA 

IN  AUGURALIS 

DE 


DIABETE  MELLITO. 


Digitized  by  the  Internet  Archive 
in  2020  with  funding  from 

Wellcome  Library 

•> 

v 

•  •> 


https://archive.org/details/b31967723 


DISSERTATIO  MEDICA 

INAUGURALIS 


V*\ 


D  E 

DIABETE  MELLITO; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.T.P. 

ACADEMIJE  EDINBURGENJE  PRAEFECTI; 

NECNON 

Amplissimi  SENATUS  ACADEMICI  Consensu,  et 
Nobilissimae  FACULTATIS  MEDICJE  Decreto; 

Pro  <3ratm  ©ortorig, 

SUMMISQUE  IN  MEDICINA  HONORIBUS  AC  PRIVILEGII 
RITE  ET  LEGITIME  CONSEQUENDIS  j 

eruditorum  examini  subjicit 

JACOBUS  CHRISTIAN  LYNCH, 

AN  GLUS, 

SOCIET.  REG,  MED»  EDIN.  SOC.  EXTR. 

vii.  Calendarum  Julii,  hora  locoque  solitis. 


EDINBURGI : 

EXCUDEBANT  ADAMUS  NEILL  ET  SOCII» 


1804, 


PHILIPPO  CHRISTIAN, 

s  e 

ARMIGERO, 

AVUNCULO  DILECTISSIMO, 

/ 

OMNIBUS  VIRTUTIBUS 

QU^  VITAM  HONESTANT 

.  INSIGNI  p 

HOC  CE  QUALECUNQUE  OPUSCULUM, 

v'1 

ANIMI  GRATI 

EXIGUUM  PIGNUS, 

✓ 

SUMMA  CUM  OBSERVANTIA, 

SACRUM  VULT 


JACOBUS  CHRISTIAN  LYNCH, 


. 

... 


„  .  :  ■'  •  '  r- 

■ 


. 

■ 


- 


■ 


- 


, 


.  ' 

. 


■ 


- 


1 

* 


* 


DISSERTATIO  MEDICA 


INAUGURALIS 


D  E 


DIABETE  MELLITO,  ' 


PRO  varia  aetatis,  temperamenti,  cibi  po¬ 
tus  ve  ratione  ;  pro  aliarum  excretionum 
excessu  vel  defe&u  ;  urina  haud  parum  a  sta» 
tu  solito  aberrat,  et  mutationes  admodum  di¬ 
versas,  nullo  fere  modo  exequendas,  subit : 
harum  autem  pleraeque  leves  sunt,  nec  aliquid 
mali  portendunt ;  aliis  autem  et  gravissimis 
vitiis  obnoxia  est  urina,  quae  morbos  atten- 

A  tione 

tione  dignissimos  pariant,  vel  saltem  nexu  in« 
divulso  cum  his  consocientur. 

Diabetes  Mellitus  de  quo,  ut  institutis  Al¬ 
mae  hujus  Academiae  obtemperem,  pauca  dis¬ 
ceptare  consilium  est,  huc  spedlat. 

De  hoc  morbo  antiquiores  parum  literis 
tradiderunt :  de  dotibus  urinae  saccharinis, 
omnino  silent ;  et  historiam  mancam  admo¬ 
dum  posteris  reliquerunt.  Ex  tempore  quo 
urinae  dotes  melleae,  monstrante  Willisio,  in¬ 
notuerunt,  morbi  indoles  haud  parum  pate¬ 
facta  est ;  medici  et  chemici  enim  hodierni 
ad  naturam  ejus  indagandam  acrius  incubue¬ 
runt. 

Cullenus  ad  nluroses  eum  relegavit,  et  in 
duas  species,  insipidam  scilicet  et  mellitam  jure 
dirimit ;  quarum  posteriorem  solummodo  hic 
perpendere  vellem. 


DEFL 

DEFINITIO. 

/ 

Inter  definitiones  quae  diabetem,  felicius 
depingunt,  sequentes  cl.  Home  et  Rollo  ad¬ 
umbratae,  prae  caeteris  mihi  arrident. 

Home  ;  “  Urina  au£ta  et  subdulcis,  sitis 
“  perpetua,  cutis  arida,  et  plerumque  squamo- 
sa.” 


Rollo  ;  “  Desiderium  cibi  inexplebile,  si- 
(i  tis  perpetua,  urina  audta  et  subdulcis ;  pul- 
“  sus  frequens,  calor  parum  audtus,  cutis 
s<  arida,  cum  marcore.” 


HIS- 

H  I  S  T  ORIA. 

Diabetes  raro  ab  initio  signis  indubiis 
sese  manifestat ;  gradatim  obrepit,  et  diu  sub- 
esse  potest,  quin  aeger  aliquid  de  morbo  quo 
tenetur,  suspicet.  Sitis  protinus  urget,  et 
urina  praeter  ordinem  profundi  peistat  \  ha?c 
Indies  magis  molefta  evadunt,  et  aegrotantem 
ita  exercent,  ut  falutis  timorem  tandem  incu¬ 
tiant.  Cibi  desiderium  praeter  modum  inten¬ 
ditur,  et  fames  mox  recurrens  aegrum  perpe¬ 
tuo  fatigat.  Utcunque  autem  ingesta  enor» 
miter  augeantur,  corpus  parum  reficitur,  et 
yires  pedetentim  resolvuntur.  Fauces  insig¬ 
niter  arescunt  ;  saliva  tenax  et  albida  fauci¬ 
bus  moleste  adhaeret  \  lingua  media  albescit, 
dum  margines  solito  intensius  rubent  \  gin¬ 
givae 

givas  rubicundae  et  tumidae  apparent ;  ardoris 
sensus  circa  ventriculum  percipitur,  qui  saepe 
flatibus  distenditur  ;  et  calor  mordax  abdo¬ 
minis  viscera  nonnunquam  extorret.  Dolor 
circa  lumbos,  et  sensus  cujusdam  per  renes 
descendentis,  haud  raro  aegrum  vexant.  Alvus 
nil  fere,  nisi  catharticis  coaeta,  demittit ;  et 
quae  infra  transeunt,  minus  foetent.  Cutis 
arida  ut  plurimum,  squamosa,  et  sensus  ex¬ 
pers  est  ;  aliquando  tamen  humore  madet,  et 
odorem  subacidum  emittit.  Volae  manuum, 
pedumque  plantae,  node  praesertim  appetente, 
incalescunt.  Arteriarum  idus  rarb,  ab  initio 
morbi,  multum  supra  normam  sanitati  con¬ 
gruam  incitantur»  Morbo  autem  progVedi- 
ente,  febricula  accenditur,  quae  veram  h edi¬ 
cam  tandem  aemulatur.  Nunc  urinae  retinen¬ 
dae  perit  omnino  potestas,  quae  continuo  stilli¬ 
cidio  elabens,  aegrum  miserrime  torquet,  som~ 
namque  interpellit. 

/ 

Cum  jam  ad  extremum  perventum  est,  ma¬ 
cies  corpori  squalido  assidens,  ulcera  pessimi 

generis 

generis  in  variis  partibus  exorta,  tumores 
hydropici  et  alia  fati  instantis  indicia,  quam 
penitus  vires  deficiant,  abunde  testantur. 


Diabetes  saepius  lente  decurrit ;  aegrum  per 
annos  exercet,  et  tabe  lenta  consumit :  est  au¬ 
tem  ubi  gradum  corripit,  et  pede  citato  intra 
paucas  hebdomadas  perniciem  affert. 

Urinae  copia,  et  dotes,  tantum  ex  statu  so¬ 
lito  alienatae,  prae  omnibus  attentionem  me¬ 
rentur.  Quod  ad  copiam  attinet,  variat  ad¬ 
modum,  morbi  facie  parum  mutata.  Prostant 
exempla  hominum  hoc  morbo  tabescentium, 
qui  urinam  non  uberius  quam  sani  consue¬ 
verant,  reddiderunt  Saepius  autem  quanti¬ 
tas  multum  augetur,  et  ex  decem  ad  triginta 
libras  in  spatio  viginti  horarum  variat.  Ex¬ 
empla  etiam  subinde  sese  ostendunt,  ubi  urina 

ultra 


*  Franck  dc  Morb.  curand.  tom.  5, 

ultra  quinquaginta  libras  in  hoc  tempore  ex¬ 
creta  fuerit.  Urina  nonnunquam  turbida  est, 
saepius  autem  limpida,  et  aquam  in  qua  inel 
parce  solutum  fuerit,  refert :  nullum  fere  sedi¬ 
mentum  dimittit :  pellicula  oleosa  saepe  obte¬ 
gitur,  et  odorem  et  saporem  ex  sana  alienum 
edit :  gustu  enim  explorata,  subdulcis  inve¬ 
nitur.  Mutationes  quae  in  urina  diabete  labo¬ 
rantium  sponte  fiunt,  ex  iis  quae  in  sanis  pera¬ 
guntur  maxime  discrepant ;  minime  enim  in 
putredinem  ruit,  sed  in  fermentationem  vino¬ 
sam  rapitur ;  et,  fermenti  ope,  cerevisia  te¬ 
nuis,  testante  Home,  ex  ea  elici  potest. 

Cum  urina  diabeticorum,  testibus  ehem  i  cis, 
tentatur,  insolita  in  conspedum  prodeunt :  ne¬ 
que  acidis,  caloreve  admotis,  cogi  potest :  cum 
aqua  calcis  vel  alcali  caustico  tradata,  nulla 
ammonia  extricatur  ;  hinc  opinio,  urinam  sa¬ 
libus  quibus  scatere  solet  spoliari,  ortum  dux¬ 
erit.  Etsi  autem  sales  tam  enormi  urinae  co¬ 
piae  non  pro  rata  respondent,  eos  ex  toto  de- 
efie  exinde  colligere  non  aequum  est ;  et  sane 

Hope 

Hqpe  cL,  rem  peritissimis  experimentis  per¬ 
scrutatus,  eos  copia  solito  forsan  parciori  de¬ 
litescere  monstravit :  cum  enim  urina  ulterius, 
quam  solet,  calore  urgetur,  periculis  faclis, 
sese  manifestant.  Prae  omnibus  autem,  ma¬ 
teries  saccharina,  quae  in  urina  inest,  maxi- 
/ 

mam  attentionem  exposcit ;  si  enim  hujus  li¬ 
bra  evaporationi  subje&a  fuerit,  eam  ex  uncia 
ad  sescunciam  materiae  suaveolentis,  subfuscae, 
et  tenacis,  saccharo  impuro  simillimae,  prae¬ 
bere  patebit.  Si  hoc  extradum  acido  nitri- 
co  distillatum  fuerit,  in  acidum  oxalicum  con¬ 
verti  queat :  quantitas  igitur  hujus  extradi 
quod  breve  temporis  spatio  saepe  excernitur, 
enormis  est 

C  A- 


*  Hujus  exemplum  tradit  Dr  Rollo.  u  Mr 
“  Cruickshanks  took  thirty  six  ounces  troy  weight 
of  urine  voided  to-day,  and  it  yielded  by  evapora- 
“  tion  three  ounces  and  one  drachm  of  saccharine  ex- 
trad,  of  the  appearance  of  molasses  but  thicker, 
“  having  nearly  the  consistence  of  wax,  and  like  it, 

“  tenaciouSe 

CADAVERUM  SECTIO. 


Naturam  diabetis  parum  lucis  ex  cadave¬ 
rum  sedlione  adhuc  accepisse,  dolendum  est : 
qui  hoc  consilio  corpora  diabete  peremptorum 
incidere  aggressi  sunt,  ad  renes  praesertim  re¬ 
spexerunt,  qui  plerumque  ampliores  et  solito 
flaccidiores  reperti  fuere,  et  odorem  subaci¬ 
dum  emittunt.  Aliquando  vitium  in  uno  reni 
solummodo  observatum  est#.  Glandulae  in 

B  mesenterio 


“  tenacious.  If,  therefore,  the  whole  of  the  day’s 
4t  urine  had  been  evaporated,  it  would  have  yielded 
11  about  twenty-nine  ounces  Troy  weight ;  an  astonish- 
“  ing  quantity  to  be  formed  and  separated  daily  from. 
H  the  system.  By  standing  in  the  air  it  became  moist, 
“  and  of  nearly  the  consistence,  smell  and  appearance 
of  treacle.” 

*  Home.  Clin.  Exper.  p.  334. 

mesenterio  positas  praeter  solitum  audae,  palli¬ 
dae  et  firmae,  in  quibusdam  exemplis  apparue¬ 
runt.  Dr  Mead  vitium  ad  hepar  retulit,  quod 
se  semper  solito  amplius  detexisse  affirmat. 
Home  autem  hoc  negat,  et  alii :  Cullenus 
in  viginti  exemplis,  quae  sese  ei  obtulerunt, 
nullam  hepatis  labem  unquam  reperit.  Alii 
concreta  calcaria  in  ureteribus  inhaerentia  in¬ 
venerunt.  Confitendum  autem  est,  nulla  ho¬ 
rum  adeo  esse  perpetua,  ut  aliquid  ad  natu¬ 
ram  morbi  patefaciendam  inde  erui  potest ;  et 
vitia  quae  fortuito  forsan  evenerint,  ex  iis  quae 
ardo  nexu  cum  morbo  copulantur,  minime 
secernuntur. 


SI  G- 


\ 

SIGNORUM  RATIO. 


Sitis  et  cutis  arida  ,*  has  urinae  tanta  copia 
profusae  debentur  :  neminem  enim  latet,  ta- 
lem  inter  renes  et  corporis  superficiem  inter¬ 
cedere  nexum,  ut  una  secretione  praeter  ordi¬ 
nem  mota,  altera  languescit ;  hinc  qui  corpo¬ 
ris  exercitio  libere  utuntur,  excretionem  per 
cutem  uberiorem,  per  renes  parciorem,  ha¬ 
bent.  Idem  quoque  in  hydrope  notare  liceat, 
ubi  humoribus  ad  telam  cellulosam  copiosius 
devedlis,  arescit  fere  cutis,  et  sitis  importuna 
urget.  Sitis  ratio  haud  absimilis  est ;  quo  ci¬ 
tius  enim  sanguis  solito  humoris  penu  defrau¬ 
datur,  eo  intensior  sitis  ad  defe&urn  supplen¬ 
dum  cietur. 


Anas  arcas 

Anasarcee  signorum,  quae  morbo  provedo, 
in  variis  partibus  suboriuntur,  haud  obscura 
est  origo  :  Viribus  enim  corporis  penitus  ex- 
hauftis,  aequilibrium  quod  inter  vasa  absor¬ 
bentia  et  exhalantia  obtinet,  perit ;  haec  enim 
relaxata  humorem  copiosius  effundunt,  lym¬ 
phaticis  haud  ita  facile  absorbendum. 

Odoris ,  sudoris  subacidi ,  ratio  non  aeque 
in  promptu  est.  Qui  sanguinem  materia  sac- 
cbarina  scatere  ponunt ;  hanc  ad  corporis  su¬ 
perficiem  deferri,  fermentationem  acetosam 
ibi  subire  perhibent. 

i 

Febris  hettica  quae  ad  ultimum  supervenit, 
ex  perpetua  irritatione  oriri  videtur.  Non¬ 
nulli  voluerunt  hedicam  veram,  nunquam  ni¬ 
si  ex  pure  absorpto  provenire,  quae  autem  in 
diabete  eveniunt,  huic  opinioni  occurrunt. 

Quantitas  urince  enormis .  De  fonte  unde  haec 
in  p.lerisque  exemplis  repetenda  est,  nulla  lis 
moveri  potest :  sitis  enim,  nullis  fere  poculis 

sedanda. 

sedanda,  qua  perpetuo  torquetur  aeger,  ad  ra¬ 
tionem  hujus  reddendam  satis  valebit.  Ex 
nuperis  enim  observatis,  urinae  copiam  potui 
assumpto  pro  rata  plerumque  respondere,  col¬ 
ligere  pronum  est.  Hoc  autem  minime  per¬ 
petuum  est,  et  exempla  fide  digna  memoriae 
proditae  fuere,  ubi  urina  omnia  ingesta  pluri¬ 
bus  libris  superaret.  Nonnulli  hoc  humori¬ 
bus  colliquefadlis  perperam  attribuerunt ;  nul¬ 
la  autem  horum  indicia  in  lotio  detegi  pos¬ 
sunt  ;  non  enim  acido  sulphurico  vel  calore 
cogitur  :  et  sane,  si  fides  apud  au&ores  sit, 
etsi  totum  corpus  colliquefadlum  fuerit,  auc¬ 
tum  et  vix  credendum,  urinae  profluvium  mi¬ 
nime  explicaret.  In  hujusmodi  igitur  exem¬ 
plis,  quoniam  alia  petenda  essent,  plerique 
ad  absorptionem  per  cutem  confugerunt.  Auc¬ 
tores  autem  quidam,  absorptionem  cutaneam, 
cuticula  illaesa,  unquam  perfici  negarunt ;  et 
multa  pericula  de  industria  instituta  fuere, 
quae  huic  opinioni  fidem  conciliare  habentur  : 
quae  a  Seguin  traduntur,  maxime  huc  faci¬ 
unt  ;  multos  in  aqua,  immersos,  in  qua  mu¬ 
rias 

rias  hydrargyri  prius  solutus  fuerit,  per  tem¬ 
pus  haud  exiguum  tenuit  ;  nulla  autem  hy¬ 
drargyri  absorpti  indicia  sese  ostenderunt, 

modo  cuticula  sana  fuerit ;  hac  autem  abra- 

% 

$a,  hydrargyri  effedtus  sese  citissime  mani¬ 
festarunt.  In  quibusdam  autem  exemplis,  ut 
ipse  confitetur,  cuticula  absorptioni  non  ob¬ 
stare  visa  est ;  hoc  autem  exhalantibus,  po¬ 
tius  quam  vasis  bibulis  fieri,  multis  ambagi¬ 
bus  callide  probare  laborat :  argumenta  quae 
attulit  parum  firma  videntur,  et  aliis  et  vali¬ 
dissimis  experimentis,  quae  exitum  omnino 
contrarium  habuerunt,  repugnant. 

Neminem  latet,  fluida  ad  corporis  super¬ 
ficiem  admota  sitim  saepe  efficacissime  extin- 
guere  ;  et  sunt  qui  hoc  modo  nutrimentum 
hominibus,  dysphagia  laborantibus,  per  lon¬ 
gum  tempus  adhibuerunt;  cujus  notissimum 
habemus  exemplum  a  Domino Cruickshanks 
editum,  qui  vitam  hominis  strictura  oesophagi 
aegrotantis  ope  balnei,  in  quod  descendere  so¬ 
lebat,  per  duas  menses  porrexit ;  et  quod  no- 

x  tatu 

latu  dignum  est,  non  solum  sitis  postquam 
in  balneo  per  tempus  quoddam  manserit,  rnith- 
gata  est,  sed  urina  libere  profluebat  *  ;  quod 
opionem  a  Dodlore  Currie  amplexam,  sitim 
scilicet  consensu  solum  sedari,  plane  subruit. 
Effedtus  undtionis  in  profluvio  urinae  immL 
nuendo,  eodem  spedtant.  Docent  quoque  ob¬ 
servata,  urinae  fluxum  tempore  humido  et 
pluvioso  multum  augeri,  etsi  potum  minus 
avide  ingurgitabant  f.  Exempla  quoque  ho¬ 
minum,  qui  post  exercitium  multo  plus  pon¬ 
deraverunt,  in  hujus  opinionis  confirmatio¬ 
nem  adducere  liceat.  Nonnulli  haud  parvi 

1 

nominis,  qui  vasa  absorbentia,  corpore  sano, 
ex  superficie  humorem  imbibere  posse  conce¬ 
dunt;  nihilominus  hoc  in  diabete,  propter  sta¬ 
tum  cutis  morbidum,  nequaquam  perfici  posse 
contendunt,  et  ex  pulmonibus  humorem  co¬ 
piose  inhalantibus,  quantitatis  urinas  supra  in- 
gesta  adaudlge  rationem  petunt. 

CAUSiE 


#  Gruickshanks  q?i  the  Absorbent  System • 
f  Med»  Inquir .  vol.  v. 

C  AU  SiE  REMOTJE. 

<\  '  "  .  '  \  j  '  4  t  | 

»  J  *  4  a  •  ■*  '  , 

CausJl  quae  homines  diabeti  proclives  red» 
dant,  adhuc  latent :  Hanc  autem  proclivita¬ 
tem,  hisce  temporibus,  adaugeri  verisimile 
est  j  morbus  enim  hodie  quam  olim  multo 
frequentius  sese  ostendit,  et  in  quibusdam 
prae  aliis  regionibus  grassatur*  Incolas  enim 
hujus  insulae  saepius  adoritur.  Qui  scrofula 
laborant,  morbo  dicuntur  esse  opportuniores ; 
hoc  autem  minime  constat.  Diabetes  raro 
ante  pubertatem  invadit  \  postea  autem  nul¬ 
la  setas  ab  eo  immunis  evadit.  Qui  vitam  la¬ 
boriosam  degunt,  eo  diabeti  proniores  esse 

dicuntur.  Certus  quoque  ventriculi  status, 

quo 

quo  homines  ad  cibum  avidius  devorandum 
invitantur,  morbo  favere  habetur 

Inter  causas  quae  morbum  concitant,  plu¬ 
rimas,  diversi  admodum  generis,  recensitae 
sunt :  De  multis  autem  quae  ab  audtoribus 
enumeratae  fuere,  adhuc  superest  addubitandi 
locus,  quoniam  saepissime  corpori  impune  ad¬ 
motae  fuere.  Inter  causas  quae  diabeti  origi- 

C  nem 


#  “  The  most  common  predisposition  seems  to  con- 
u  sist  in  a  naturally  strong  a£tion  of  the  stomach,  de- 
a  manding  food  oftener,  and  in  larger  quantity,  than 
“  what  generally  appears  to  be  required.  With  such 
u  a  condition  of  the  stomach,  and  opportunities  of  in- 
il  dulging  in  variety,  in  warm  stimulant  condiments, 
{i  in  wines  and  other  fermented  liquors,  or  even  in  a 
ee  full  participation  of  farinaceous  food,  as  oatmeal 
“  and  potatoes,  with  plentiful  draughts  of  fmall  beer, 
“  accompanied  by  great  bodily  exercise,  with  or 
“  without  a£tive  mental  employment,  the  disease  may 
“  be,  and  is  a&ually  produced.  At  any  rate,  these 
“  are  the  circumstances  under  which  the  disease  has 
“  been  found  to  have  most  commonly  occurred.” 
Rollo  On  Diabetes ,  vol.  i.  pag.  215. 

nem  praebuerunt,  potus  cujuslibet  nimius,  et 
prae  aliis  liquorum  spirituosorum  abusus ; 
animi  affe&us  deprimentes ;  varia  medica¬ 
menta  quae  urinam  movent ;  injuriae  renibus 
illatae  ;  nisus  graviores ;  frigus  corpori,  calo¬ 
ri  praesertim  aestuanti,  admotum;  febres  inter¬ 
mittentes,  et  exinanitiones  nimiae,  enumeran¬ 
tur  :  De  multis  autem  horum,  minus  con¬ 
stat» 


PRO- 

PROGNOSIS. 

Diabete  mellito  implicitos  salutis  mu¬ 
nera  rarissime  recuperare,  ex  dictis  satis  pa¬ 
tebit.  Remissiones,  tamen  eheu  !  nimis  saepe 
fallaces,  eveniunt,  quas  spem  erigant  mor¬ 
bum  remediis  esse  cessurum,  brevi  autem  pri¬ 
stina  vi  redire  solet,  et  aegrum  citius  aut  se¬ 
rius  tandem  rapit.  Exempla  autem,  licet 
paucissima,  ubi  morbus  feliciorem  exitum  ha¬ 
buit,  ab  au&oribus  fide  dignis  traduntur  ;  et 
audtor  ingeniosus,  qui  novam  medendi  ratio¬ 
nem  nuper  instituit,  confidenter  affirmat, 
“  That  the  diabetes  mellitus  is  so  far  under- 
“  stood  as  to  be  successfully  cured.” 

Si  aeger  aetate  et  viribus  vigeat ;  si  morbus 
recens  fuerit,  et  urina  copia  haud  ita  magna 

'  excreta ; 

excreta ;  et  praesertim  si  minus  saccharo  a~ 
bundat ;  medicina  perite  adhibita,  de  salute 
minime  desperandum  est.  Mortem  instantem, 
insignis  virium  prostratio,  tumores  hydropici, 
macies,  et  febris  he&ica,  praesagiunt. 


CAUSA 

it* 

CAUSA  PROXIMA, 


Etsi  audores  causa  diabetis  proxima  inda¬ 
ganda,  multum  operis  collocarunt,  restant  ad- 
huc  multa  dubia  prius  enodenda,  quam  fidem 
plenam  opinionibus  nuper  prolatis  adhibea- 

i  1  '  1 

mus.  Inter  theorias  de  diabete  maxime  con- 
spicuas,  quae  morbum  ad  defedum  assimila- 
tionis  ;  et  quae  ad  perversam  renum  secretio¬ 
nem  retulerunt,  maxime  eminent.  BtRollo 
illam  strenue  patrocinatus  est,  et  ad  sententiam 
firmandam,  ad  adaudam  cibi  appetentiam, 
sanguinis  dulcendinem,  et  medendi  rationem, 
provocat.  Habet  quoque  pyrexiam,  et  sig¬ 
na,  quae  totum  corpus  affedum  declarant,  hoc 
modo  melius  explicari  posse.  De  his  igitur 

sigillati  m  pauca  perstringere  liceat, 

«  ,  '  • 

Quod  ad  auctum  cibi  desiderium  attinet,  et¬ 
si  diabetem  plerumque  comitatur,  non  semper 

adest  : 

adest  :  in  nonnullis  exemplis  deficit,  et  om¬ 
nes  fere,  cum  ad  extremum  perventum  est, 
cibum  omnigenum  fere  nauseant  et  respuunt, 
dum  morbus  indies  in  pejus  ruit,  Home  cl. 
quoque  affirmat,  se  latrantem  cibi  appeten¬ 
tiam  assafoetida  compescuisse,  aliis  signis  in¬ 
gravescentibus.  Hinc  nullum  indissolubilem 
nexum  inter  diabetem  et  enorme  cibi  deside¬ 
rium  intercedere,  dilucide  patet.  Forsan  hoc 
signum,  benignum  Naturae  consilium,  qua 
cavetur  ne  corpus  tam  cito  immodico  urinae 
fluxu  exhauriretur,  considerandum  est. 

Inter  argumenta  quae  ad  hanc  theoriam  sta¬ 
biliendam  allata  fuere,  saccharum  in  sanguine 
revera  detedlum,  ei  maxime  favere  videtur. 
Dobson  primum  affirmavit,  sanguinem  dia¬ 
beticum,  saporem  subdulcem  edere  ;  et  Dr 
Rollo,  etsi  talem  saporem  nunquam  perce¬ 
pit,  sanguinem,  minime  ac  in  sanis  easdam 
mutationes  subire  invenit ;  non  enim  in  pu¬ 
tredinem  abiit,  et  propius  igitur  ad  naturam 
vegetabilium  accidere  videtur.  Alii  autem 
et  peritissimi  medici,  qui  sanguinis  hominum 

diabete 

diabete  aegrotantium  dotes  accurate  explora¬ 
runt,  eum  ex  sano  non  esse  alienatum  asse¬ 
runt.  Hoc  quoque  fadum  est  in  exemplis, 
ubi  quantitas  sacchari  major,  quam  Doesqnje 
contigit,  in  urina  infuit.  Nec  mirum,  si  san¬ 
guis  in  morbo  chronico  qui  omnes  corporis 
fundiones  perturbat,  e  statu  solito  defledereL 

Nec  magis  profecerunt  hujus  dodrinae  fau¬ 
tores,  qui  ex  ?nedendi  ratione  opinionem  fir¬ 
miorem  reddere  nituntur.  Si  enim  ponunt 
saccharum  ex  vegetabilibus  solis  assumptis 
formari,  his  ex  toto  denegatis,  formatio  ejus 
omnino  cessare  debet  :  etsi  autem  cibus  ex 
carne  confedus  hunc  a  fle  dum  nonnunquam 
edit,  hoc  minime  semper  ita  evenit;  quod  fieri 
necessarium  est,  si  stabili  fundamento  niteba¬ 
tur  haec  opinio.  Constat  quoque,  morbum 
tali  diaeta  per  tempus  sopitum,  tam  parva  ve¬ 
getabilium  copia  iterum  recrudescere,  ut  etsi 
ex  toto  in  saccharum  convertentur,  hujus  ra¬ 
tionem  nequaquam  redderent. 

Nec  ex  signis  quae  totum  corpus  affeci  um 

denotant, 

denotant,  aliquid  quod  uni  prae  altera  theo¬ 
ria  faveat,  deduci  potest :  si  enim  conceditur 
saccharum  in  renibus  gigni,  viribus  hoc  dis¬ 
pendio  exhaustis,  quid  vetat  quo  minus  om¬ 
nia  corporis  munera  in  mali  consortium  ra¬ 
piantur.  Sunt  qui,  ex  officio  quo  renes  fun¬ 
gi  habent,  eas  ad  saccharum  formandam  esse 
ineptas  contendunt  ;  enim  renes  non  tantum 
ad  secretionem  perficiendam  dicari,  quam  ad 
noxia  in  sanguine  jam  existentia  e  corpore 
eliminanda,  quippe  multa,  cito  post  assumpta 
fuere,  per  renes  parum  mutata  transeunt. 
Quicunque  autem  multa  in  urina  inesse,  quas 
nunquam  in  sanguine  detedla  luere,  secum 
reputaverit ;  renes  inter  organa  secernentia 
esse  reponendas,  confiteri  iion  recusabit.  Ob¬ 
servari  quoque  debit,  uream  urinae  propriam 
facillime  decomponi,  et  omnia  elementa  quae 
ad  saccharum  formandum  conferunt,  in  ea 
inesse.  Etsi  igitur  multa  suadent  vitium  as- 
similationis  subesse,  quid  vero  organis  huic 
dicatis,  quid  renibus  tribuendum,  minime  ad¬ 
huc  liquido  patet. 


ME- 

MEDENDI  RATIO,, 


Omnia  remedia  quas,  diversis  temporibus, 
ad  hunc  morbum  curandum  in  auxilium  vo¬ 
cata  fuere,  hic  recensere  supervacuum  duxi. 
Quoniam  diabetis  natura  adhuc  in  obscuro 
est,  medendi  consilia  rite  instituere  difficile  e- 
rit ;  hi,  quibus  persuasum  est,  morbum  ex 
abnormi  ventriculi  adlione  pendere,  ad  infir¬ 
mantia  ;  qui  contrarium,  ad  roborantia,  de¬ 
currunt.  Theoriis  autem  sepositis,  medi¬ 
camenta  quae  prodesse  dicuntur,  sigillatim  me¬ 
morare  praestabit. 

Diabeti  medicamentis  quae  tonum  corpori 
impertiunt,  nonnunquam  subvenitur.  Dr  Fur- 
riar  exemplum  diabetis  cinchond  officinale 

et  acido  salphurico  feliciter  profligati,  protu¬ 
lit  #.  Alii  autem  ad  hasc,  absimile  cum  e- 
ventu,  confugerunt. 

Astringentia  a  nonnullis  cum  beneficio  usur¬ 
pata  fuere  :  hujus  generis,  sulphas  aluminis , 
et  aqua  calcis ,  saspius  in  usu  sunt. 

Inter  remedia  quae  ad  renes  delata,  in  viis 
urinariis  vires  praesertim  exerunt,  tindlura 
meloes  vesicatorii  prae  aliis  laudata  est :  hujus 
guttae  decem  bis  in  die  primum  propenandae 
sunt,  quae  gradatim,  secundum  effedus,  au¬ 
geri  possunt.  Dodlor  Brisbane  juvenem  dia¬ 
bete  pene  exanimem,  ope  hujus  remedii  ad 
sanitatem  perduxit  :  non  autem  semper  ita  vo¬ 
tis  respondet  ;  ipse  id  incassum  adhibitum 
vidi. 

Opium  usque  ad  grana  decem,  vel  etiam 
ultra,  quotidie  usurpatum  est  cum  beneficio, 

etsi 


*  Med.  Hist. 


DE  DIABETE  MELLITO. 


27 


etsi  autem  signa  aliquando  mitigat,  morbum 
non  penitus  depulit. 

Inter  remedia  quibus  maxime  confidunt 
medici,  cibus  animalis  attentionem  prae  aliis 
exposcit.  Exempla  enim  haud  pauca,  ubi  hoc 
remedium  plurimum  prodesse  visum  est,  de¬ 
cantata  fuere  :  ut  bonos  effeblus  edat,  per  tem¬ 
pus  haud  breve  stridi  administrandum  est  ; 
vegetabilibus  ex  toto  denegatis,  vel  quam  par¬ 
cissime  concessis  ;  caro  porcina,  rancida  et 
oleosa,  melius  respondere  videtur.  Home  hoc 
regimen  primum  proposuit,  et  cl.  Buncan- 
diabeticos  usu  carnis  adiposas  et  butyri,  haud 
parum  levaminis  accepisse  olim  observavit. 
Novissime  autem  Bodlor  Rqllo  auspicatius 
talem  vidlus  rationem  adhibuit. 

Pro  potu  communi  aqua  calcis  lable  com¬ 
mixta,  vel  aqua  supercarbonatis  potasse,  bene 
conveniunt  :  nil  quod  facile  acescat  concedi 
debet  \  et  liquores  spirituosi  sedulo  prohiben¬ 
di  sunt:  sin  autem  aliquid  hujusmodi,  prop¬ 
ter 


DE  DIABETE  MELLITO. 


'28 

ter  pravam  consuetudinem,  necessarium  fuerit; 
alcohol ,  cum  aqua  dilutum,  innoxius  conce¬ 
ditur. 

Hydro  ■‘Sulphure  tum  ammomee  a  Dodlore  Rol- 
lo  laudibus  effertur  :  insigni  vi  narcotica  pol- 
let,  et  hinc  ventriculi  vires  nimias  refraenare 
habetur  :  cauto  tamen  opus  est,  ne  noxas  in¬ 
ferat. 

Quoniam  in  diabete  alvus  fere  comprimi¬ 
tur,  oleo  ricini ,  rheo ,  vel  aliis  lenioribus  ca~ 
tharticis,  soluta  tenenda  est. 


FINI  S. 


